Ir-Regolament tal-Kunsill (KE) Nru 826/2004
tas-26 ta' April 2004
li jipprojbixxi l-Importazzjonijiet tat-tonn (Thunnus thynnus) li joriġina mill-Guinea Ekwatorjali u s-Sierra Leon u li jissostitwixxi r-Regolament (KE) Nru 2092/2000
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 tiegħu, u
wara li kkunsidra l-proposta mill-Kummissjoni,
Billi:
(1) Ir-riżorsi tas-sajd, illi huma riżorsi naturali eżawribbli, għandhom jiġu mħarsa fl-interess tal-bilanc biologiku u tas-sigurtà globali ta' l-ikel.
(2) Fl-1994, il-Kummissjoni Internazzjonali għall-Konservazzjoni tat-tonn (ICCAT), għal liema l-Komunità Ewropea hija parti kontraenti, addottat pjan ta' azzjoni biex tassigura l-effettività tal-pjan taggħa għall-konservazzjoni tat-tonn.
(3) Il-livelli konċernati ma jistgħux jigu mmaniġjati effetivament mill-partijiet kontreanti tal-ICCAT sa kemm is-sajjieda li jagħmlu parti minn din il-kummisjoni li għandhom l-obbligu illi jnaqqsu il-qbid tat-tonn tagħhom u anki s-sajjieda li mhumiex f'din il-Kummissjoni jikkooperaw mal-ICCAT u jkunu konformi mal-miżuri taggħa għall-immaniġjar tal-konservazzjoni.
(4) L-ICCAT identificat il-Guinea Ekwatorjali u s-Sierra Leon bħala pajjizi illi fihom id-dgħajjes jistadu għat-tonn b'mod illi jnaqqas l-effettività ta' l-organizzazzjoni tal-konservazzjoni tat-tonn u kkonfermat dan b'rapporti dwar il-qbid tal-ħut, mill-kummerċ u l-osservazzjoni tal-bċejjeċ tal-baħar.
(5) L-importazzjonijiet tat-tonn li toriġina mill-Belize, il-Guinea Ekwatorjali u l-Ħonduras hija fil-present projbita mir-Regolament tal-Kunsill Nru 2092/2000 tat-28 ta' Settembru 2000 li jipprojbixxi l-Importazzjonijiet tat-tonn (Thunnus thynnus) li joriġina mill-Belize, il-Ħonduras u l-Guinea Ekwatorjali [1].
(6) L-ICCAT ħadet nota tat-tisħieh fil-kooperazzjoni mal-Ħonduras għal-konservazzjoni tat-tonn. Fil-laqgħa annwali tal-2001 irrakkomanadat it-tneħħijja tal-projbizzjoni imposta mill-partijiet kontraenti fuq l-importazzjonijiet tat-tonn f'kull għamla tiegħu mill-Ħonduras.
(7) L-ICCAT hadet nota tal-progress fil-kooperazzjoni mal-Belize għall-konservazzjoni tat-tonn. Fil-laqgħa annwali tal-2003 irrakkomanadat li mill-1 ta' Jannar 2004 titneħħa il-projbizzjoni ta' l-Importazzjonijiet tat-tonn f'kull għamla tiegħu mill-Belize mill-partijiet kuntrattati.
(8) It-tentattivi tal-ICCAT biex jinkoraggixxu lil Guinea Ekwatorjali u s-Sierra Leon ikunu konformi mal-miżuri ta' konservazzjoni u l-immaniġġjar tat-tonn ma taw l-ebda riżultat.
(9) L-ICCAT wissiet lil-partijiet kontraenti tagħha biex jieħdu l-passi meħtiega biex jipprojbixxu l-importazzjonijiet tat-tonn f'kull għamla tiegħu mis-Sierra Leon u biex ikomplu jipprojbixxu dawn l-importazzjonijiet mill-Guinea Ekwatorjali. Dawn il-mizuri jiġu revokati meta jkun stabbilit illi dawn il-pajjizi msemmija jkunu gabu s-sajd taggħom konformi mal-miżuri tal-ICCAT. Dawn il-miżuri għandhom jiġu implementati mill-Komunità, li għandħa kompetenza l-unika f'din il-kwistjoni.
(10) Dawn il-miżuri huma konformi ma l-obligazzjonijiet tal-Komunità taħt kull ftehim internazzjonali iehor.
(11) Biex tkun imħarsa t-trasparenza, ir-Regolament (KE) Nru 2092/2000 għandu jkun imħassar u mibdul b'dan ir-Regolament,
ADOTTA DAN IR-REGOLAMENT:
Artikolu 1
Għall-għanijiet ta' dan ir-Regolament, "L-importazzjoni" hija l-proċeduri tad-dwana li huma msemmijin fl-Artikoli 4(15)(a), (15)(b) u minn (16)(a) sa (16)(f) tar-Regolament tal-Kunsill Nru 2913/92 tat-12 ta' Ottubru 1992 li jistabbilixxu l-kodiċi doganali tal-Komunità [2].
Artikolu 2
1. L-importazzjonijiet tat-tonn (Thunnus thynnus) fil-Komunità li joriġina mill-Guinea Ekwatorjali u s-Sierra Leon u li jaqa' taħt il-kodici NM ex03019990, 03023500, ex03027000, 03034500, ex03038000, ex03041038, ex03041098, ex03042045, ex03049097, ex03051000, ex03052000, ex03053090, ex03054980, ex03055980 u ex03056980 huwa projbit.
2. L-importazzjonijiet ta' xi prodott proċessat mit-tonn li huwa msemmi fl-ewwel paragrafu u li jaqa' taħt il-kodici ex16041411, ex16041416 u ex16041418 and ex16042070 huwa projbit.
Artikolu 3
Dan ir-Regolament ma japplikax għal kwantitajiet ta' prodotti msemmijin fl-Artikolu 2 u li joriginaw mis-Sierra Leon u fejn l-awtoritajiet nazzjonali kompetenti kienu soddisfatti li dawn kienu se jidħlu fit-territorju tal-Komunità fid-data l-istabbiliment tiegħu u li kienu meħlusin mhux aktar tard minn 14-il ġurnata minn dik id-data.
Artikolu 4
1. Ir-Regolament (KE) Nru 2092/2000 huwa mhassar u sostitwit.
2. Referenzi għar-Regolament sostitwit ghandħom jigu nterpretati ghal dan ir-Regolament.
Artikolu 5
Dan ir-Regolament għandu jkollu effett mis-seba' gurnata mill-pubblikazzjoni tiegħu fil-gazzetta uffiċjali ta' L-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussenburgu, fis-26 ta' April 2004.
Ghall-Kunsill
Il-President
B. Cowen
[1] ĠU L 249, ta' l-4.10.2000, p. 1.
[2] ĠU L 302, tad-19.10.1992, p. 1. Ir-Regolament, kif kien emendat l-aħħar fir-Regolament tal-Kunsill (KE) Nru 60/2004. (ĠU L 9, tal-15.1.2004, p. 8).
--------------------------------------------------